Strojna oprema mikroračunalnika Raspberry Pi se je skozi čas spreminjala, prilagajala in nadgrajevala. Razlike, ki jih lahko opazimo v času so na primer, da se je spremenila velikost pomnilnika, hitrost procesorja, podpora za omrežje in tudi podpora zunanjih naprav, spremembe pa so bile opazne tudi pri osrednjih procesorskih enotah.
Glede programske opreme pa za mikroračunalnik poznamo več različnih operacijskih sistemov, ki dobro delujejo. Najpogosteje pa se uporablja Raspbian oziroma Raspberry Pi OS, ki je distribucija Linuxa. Kot glavna programska jezika spodbuja Python in Scratch, a poleg tega omogoč auporabo tudi drugih programskih jezikov. Omenjeni mikroračunalnik ima že privzeto vdelano programsko opremo, ki je zaprta, a najdemo lahko tudi neuradno odprtokodno programsko opremo.